Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Harvinaisessa iskussa palestiinalaiset islamistit laukaisivat raketin -
Pohjois-Samariasta kohti Keski-Israelia.
Pääministeri Benjamin Netanjahu vannoi muuttavansa yhtälön -
palestiinalaisterrorismia vastaan.
IDF:n, Shin Betin ja poliisin komentajat -
tuomitsivat lausunnossa israelilais- terrorismin palestiinalaisia vastaan.
Aamulla sattui harvinainen tapaus.
Palestiinalainen islamisti ampui raketin umpimähkään -
palestiinalaisesta Jeninin kaupungista kohti läheisiä israelilaisyhteisöjä.
Kun sosiaaliseen mediaan ilmestyi video mainitusta raketti-iskusta, -
IDF:n tiedotusyksikkö julkaisi lausunnon, jossa se vahvisti iskun -
mutta totesi, että ammus räjähti palestiinalaisalueella.
Onneksi vammoja ei tullut tietoon, -
eikä raketti IDF:n mukaan uhannut alueen yhteisöjä.
IDF painotti, että tapausta tutkitaan.
Israel painostaa edelleen terroristeja Juudeassa ja Samariassa -
ja näyttää laajentavan välinevalikoimaa muuttuvalla kentällä.
IDF, Shin Bet ja rajapoliisin erikoisjoukot -
suorittivat laajoja terrorismin vastaisia toimia viime yönä -
ja pidättivät kymmenen terrorismista epäiltyä henkilöä.
Jerusalemissa pääministeri Benjamin Netanjahu painotti -
kabinetin viikkokokouksen alussa, että Israelin turvallisuuslaitos -
muuttaa jatkuvasti yhtälöä suhteessa vihollisiin.
Operaatio Muurinvartijoissa muutimme yhtälöä suhteessa Hamasiin.
Palautimme sen kymmenen vuoden takaiseen.
Hamas ei ole vuosiin ampunut rakettiakaan Gazasta Israeliin.
Kilpi ja nuoli -operaatiossa muutimme yhtälöä Islamilaista jihadia vastaan, -
kun iskimme sen johtoportaaseen Gazassa.
Viime viikolla muutimme yhtälöä taas, -
tällä kertaa Juudean ja Samarian terroristeja vastaan.
IDF ja turvallisuusjoukot iskivät lennokilla Jeninin terroristeihin.
Se oli merkki tulevasta.
Kova politiikkamme antaa IDF:lle kaikki käytettävissä olevat työkalut -
puolustaa Israelin kansalaisten turvallisuutta.
Annan täyden tukeni turvallisuusjoukoillemme, -
sotilaillemme, jotka tekevät erinomaista työtä.
Vaikka Israelin rakennuspolitiikkaa "miehitetyillä palestiinalaismailla" -
kritisoidaan ja vaikka ulkomaat painostavat Israelia sen takia, -
Netanjahu painotti, että palestiinalaisterroriin vastataan -
kaivamalla Israelin juuret syvemmälle esi-isiltä perittyyn maahan.
Olen vuosia sanonut, että terrorismiin pitää vastata taistelemalla sitä vastaan
ja samalla pitää kaivaa juuremme syvemmälle maahamme.
Olemme ottaneet kohteeksi ennätysmäärän terroristeja -
ja rakennamme laajalti maassamme -
hyväksyttyjen rakennussuunnitelmien mukaan.
Painotan: hyväksyttyjen.
Netanjahu viittasi pieneen israelilaiseen ääriryhmään, -
joka on pystyttänyt laittomia asutuksia pitkin Juudeaa, Samariaa -
ja Jordaninlaaksoa ja jotka ovat viime aikoina ryhtyneet -
väkivaltaisuuksiin Israelin sotilaita ja viattomia palestiinalaisia vastaan.
Kehotuksia ja toimia maan laittomasti haltuun ottamiseksi ei voida hyväksyä.
Ne heikentävät lakia ja järjestystä Juudeassa ja Samariassa, -
ja niiden pitää loppua välittömästi.
Emme tue niitä toimia, vaan hallitus tarttuu vahvoihin vastatoimenpiteisiin.
Nämä kehotukset ja toimet eivät tue asuttamista vaan vahingoittavat sitä.
Itse kaksinkertaistin Juudean ja Samarian rakennuttamisen, -
vaikka kansainvälisesti painostettiin vahvasti perumaan hankkeita, -
mitä en ole tehnyt enkä tee.
Nämä kehotukset vahingoittavat Israelin keskeisiä intressejä, -
ja ne pitää lopettaa heti.
Mainitut ääri-israelilaiset -
ovat viime viikkoina lisänneet iskuja palestiinalaisia siviilejä vastaan.
Iskujen tihentyminen kävi ilmeiseksi -
Eli-yhteisön lähellä tapahtuneen palestiinalaisterrori-iskun jälkeen, -
missä neljä israelilaista murhattiin ja neljä muuta haavoittui.
Yhä useammat Israelin johtajat ovat tuominneet väkivaltaisuudet -
ja painottaneet yhdessä, että Israel on oikeusvaltio.
Tuomitsen jyrkästi väkivallan.
Olemme oikeusvaltio, ja kuka lakia rikkookin, saa maksaa hinnan.
Tiedän ja luotan siihen, että IDF tekee työnsä.
Israelin turvallisuuslaitoksen johto on varoittanut avoimesti ääriryhmää -
sen iskuista sivullisia palestiinalaisia siviilejä vastaan.
Lauantaiaamuna ääriryhmä meni palestiinalaiseen Umm Safan kylään -
ja sytytti taloja, ajoneuvoja ja muuta omaisuutta tuleen.
Tätä turvallisuusjohto kutsui kaikin puolin nationalistiterrorismiksi.
Lisäksi IDF:n esikuntapäällikön, kenraaliluutnantti Herzi Halevin, -
Shin Betin johtajan Ronen Barin -
ja poliisikomissaari Ja'akov Shabtain yhteislausunnossa -
näiden palestiinalaisten vastaisten iskujen kuvailtiin olevan -
vastoin kaikkia juutalaisia eettisiä arvoja -
ja sanottiin, että ne vahingoittavat Israelia -
mm. lietsomalla palestiinalais- terrorismia israelilaisia vastaan.
Vaikka puolustuslaitos on huolissaan iskuista palestiinalaisia vastaan, -
nämä samat israelilaiset ääriryhmät -
ovat yhtä väkivaltaisia IDF:ää ja rajapoliisijoukkoja vastaan, -
jotka pitävät yllä valtion määräyksiä Juudeassa ja Samariassa.
Puhun komentajille ja sotilaille ja kuulen raportteja.
Olen hyvin huolissani kuulemastani.
Ääriryhmät tekevät iskuja IDF-komentajia ja -sotilaita vastaan.
Mukana on fyysisiä iskuja. Se on vaarallista ja huolestuttavaa.
Puhun virkamiehille, jotka tähtäävät esikunnan, tiedustelun -
ja poliisin komentajiin, IDF-komentajiin ja divisioonan- ja prikaatinkomentajiin.
Te virkamiehet, parlamentaarikot ja ministerit, -
tähdätkää mieluummin minuun. Minä olen puolustusministeri.
Tehtäväni on suojella IDF:ää. Älkää koskeko IDF-sotilaisiin.
He edustavat ja suojelevat koko kansaa.
Meidän pitää antaa heidän tehdä työnsä.
Emme hyväksy IDF:n tai sen komentajien vahingoittamista.
Joka niin tekee, saatetaan oikeuden eteen mitä vakavimmalla tavalla.
Ääriryhmät tunnetaan Israelissa nimellä Kukkuloiden nuoret.
Heillä on tunnettuja, vaikkakin vain epäsuoria yhteyksiä -
sekä turvallisuusministeri Itamar Ben Gviriin -
talousministeri Betsalel Smotrichiin ja muihin heidän puoluejäseniinsä.
Nähtävästi joukko ministereitä ja parlamentaarikkoja, -
joilla väitetään olevan yhteyksiä ryhmiin, -
on nuhdellut puolustuslaitosta -
ja kehottanut sitä taipumaan oikeistohallinnon linjaan.
Netanjahu kuitenkin tuomitsi kehotukset ja vakuutti, -
ettei tule kuuloonkaan parjata niitä, -
jotka johtavat kamppailua terrorismia vastaan.
USA:n turvallisuusneuvoston strategisen viestinnän koordinaattori -
John Kirby vastasi kysymykseen Länsirannan väkivaltaisuuksista, -
sillä siellä on isketty palestiinalaisia vastaan, -
joilla on myös USA:n kansalaisuus.
Olemme nähneet raportit USA:n kansalaisista, jotka ovat vaarassa, -
ja jopa väkivallan uhreiksi joutuneista.
Olemme asiasta aktiivisesti yhteyksissä Israelin valtioon.
Useat viranomaisemme ovat käyneet Länsirannalla -
ja tavanneet Turmus Ayan uhreja. Toivottavasti lausuin nimen oikein.
Konsuliviranomaiset ovat auttaneet USA:n kansalaisia.
Olemme valmiudessa auttamaan.
Sanon jälleen kerran, että tuomitsemme kaiken väkivallan.
Välitämme osanottomme uhrien perheille.
Toivotamme haavoittuneille pikaista paranemista, -
mutta väkivalta ei auta vähentämään jännitteitä.
Tällaisessa tilanteessa tarvitaan johtajuutta molemmin puolin -
väkivallan pysäyttämiseksi siten, että jännitteitä saadaan purettua.
Sen me tahdomme nähdä.
Turvallisuusneuvos Jake Sullivan kävi puhelinkeskustelun viikonloppuna -
Israelin turvallisuusneuvos Tsachi Hanegbin kanssa.
Sullivan painotti USA:n horjumatonta tukea Israelin turvallisuudelle -
ja oikeudelle puolustautua Hamasia, PIJ:tä ja muita terroriryhmiä vastaan.
Sullivan ilmaisi myös Bidenin hallinnon syvän huolen -
ääri-israelilaisten hyökkäyksistä palestiinalaissiviilejä vastaan -
ja omaisuuden tuhoamisesta Länsirannalla.
Hän toisti, miten tärkeää on saattaa väkivaltaan syyllistyneet vastuulle.
Kiitos seurasta!
Jos tuotantomme on siunannut sinua -
ja haluat tukea lahjoitusten varassa toimivan TV7 Israelin toimintaa, -
harkitsethan rahalahjoitusta.
Voit lahjoittaa osoitteessa www.tv7israelnews.com.
Kannustan rukoilemaan vainottujen veljiemme ja sisariemme puolesta.
Rukoillaan rauhaa Jerusalemille ja pelastusta Israelille.
Olen Jonathan Hessen. Siunattua viikkoa! Huomiseen, jos Luoja suo.
Suomennos: Maija Tuukkanen